Jizzax viloyat adliya boshqarmasi rahbari o‘zgardi

Jizzax viloyati adliya boshqarmasiga yangi rahbar tayinlandi. Bu haqda Adliya vazirligining Telegram’dagi “Huquqiy axborot” kanali ma’lum qildi.

Xabar berishlaricha, adliya vazirining buyrug‘i bilan, Behzod Boliyev Jizzax viloyat adliya boshqarmasi boshlig‘i etib tayinlangan.
Qayd etishlaricha, Boliyev ilgari Adliya vazirligida Yuridik ta’lim va sud ekspertizasi faoliyatini muvofiqlashtirish hamda Idoraviy normativ-huquqiy hujjatlarni ro‘yxatdan o‘tkazish boshqarmalarida boshqarma boshlig‘i lavozimida ishlagan.